《泊石壁值雨》
宋代·李洪

江头骤雨壮滩声，汹涌琮琤乱石鸣。
咫尺烟林展图画，三三村落隔阴晴。
方贪暍暑逡巡退，坐觉风霜指顾生。
试倚篷窗临石壁，哦诗心迹得双清。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。